एक प्याला जाम फालतू वजन का करे काम तमाम  
एक नए अनुसंधान से पता चला है कि अगर सीमित मात्रा में शराब का सेवन किया जाए, तो वह वजन को नियंत्रित रखने में काफी मददगार साबित होता है।
एक नए अनुसंधान से पता चला है कि अगर सीमित मात्रा में शराब का सेवन किया जाए, तो वह वजन को नियंत्रित रखने में काफी मददगार साबित होता है।  जी हां, अब तक के अध्ययनों में शराब को बढ़ते वजन का कारण माना जाता रहा है, लेकिन स्पेन के नवारो विश्वविद्यालय के अनुसंधान दल ने पाया कि बहुत ज्यादा पीना भले ही वजन बढ़ाता हो पर शराब कम पीना आपकी अतिरिक्त चर्बी को कम करता है।  'डेली मेल' की खबर में अनुसंधान दल के प्रवक्ता के हवाले से बताया गया, शराब की थोड़ी से मध्यम खुराक वजन बढ़ने की बजाए इसे नियंत्रित करती है। वैज्ञानिकों के मुताबिक, शराब की किस्म भी वजन में अहम भूमिका अदा करती है। उन्होंने कहा, शराब और वजन बढ़ने के बीच संबंध उन अध्ययनों में पाया गया, जिसमें पीने की खुराक ज्यादा थी।